open-index/open-wikipedia-markdown huggingface dataset:
Guttiner

**Guttiner Xayder Fernando Kosta Tenorio** (1994-yil 6-oktyabrda tugʻilgan), odatda **Gutti** nomi bilan tanilgan, braziliyalik professional futbolchi, yaqinda Stomil Olsztyn jamoasida yarim himoyachi sifatida oʻynaydi.

## Futbolchilik faoliyati
Guttiner faoliyatini Brazilyaning América Futebol Clube (Belo Horizonte) (MG) asosiy yoshlar jamoalari safida boshlangan va oʻzining professional ilk klubdagi faoliyatini 2015-yilda Bonsucesso Futebol Clube- jamoasida boshlagan. 2016—2017-yilgi mavsumni Associação Acadêmica e Desportiva Vitória das Tabocas (Recife) jamoasida oʻtkazib, jamoaning asosiy futbolchilaridan biriga aylandi. Buning natijasida 2017-yil oxirida xorij jamoalaridan takliflar tusha boshladi.

2017-yil iyul oyida u Ukraina Premyer-ligasining „Olimpik Donetsk“ klubi bilan ikki yarim yillik shartnoma imzoladi. 2017-yil dekabr oyida shartnoma bekor qilindi va u Ukraina klubini tark etdi. 2018-yil fevral oyida Guttiner Ukraina Premyer-ligasi jamoasi „Chornomorets Odessa“ bilan shartnoma imzoladi. Guttiner Ukraina ligasi jamoalarida 4 yildan oshiq vaqt davomida faoliyat olib bordi. 2021-yil Koronavirus pandemiyasi endi tarqala boshlagan vaqtida, Oʻzbekiston Superligasi jamoasi Namanganning „Navbahor“ jamoasidan taklif tushdii va namanganliklar bilan shartnoma imzolaydi. Navbahor jamoasida yarim mavsum davomida toʻp surgan Gutti 2021-yil soʻngida jamoani tark etdi.

## Manbalar

## Havolalar

* Guttiner  playmakerstats.com saytida (ogol.com.br ning inglizcha versiyasi)
* Sayt http://guttiner.wixsite.com/guttiner
Yadroviy reaksiyalari

Ikki  zarra (ikki yadro yoki
yadro va zarra) bir-biri bilan 10 m lar chamasiga yaqinlashganda yadroviy kuchlarning ta'siri tufayli o'zaro intensiv ta'sirlashadi, natijada yadroviy o'zgarishlar vujudga keladi. Bu jarayonni yadroviy reaksiyalar deb ataladi.
Reaksiyalarning turlari ko'p. Lekin reaksiyaga kirishuvchi zarralarning tabiatiga asoslanib uch sinfga:

**1) zaryadli zarralar**;

**2) [[Neytron|neytronlar;]]**

**3)Gamma - kvantlar** ta'sirida amalga oshadigan reaksiyalarga ajratish mumkin.

Zarrani yadro bilan bevosita o'zaro ta'sirlashuvi tufayli amalga oshadigan reaksiyalar. Misol tariqasida deytronni yadro bilan o'zaro ta'sirlashuvini bayon qilaylik. Yadroga yaqinlashgan deytonning protonini yadro itarib yuboradi (ikkalasining ham zaryadi musbat bo'lganligi uchun). Deytonning neytroni esa yadroga kirishi mumkin. Natijada deyton bo'linib ketadi, ya'ni uning neytronini yadro yutadi, protoni esa yadroga kirmasdan o'tib ketadi. Buni ba'zan, "uzib olish" reaksiyasi deb ham ataladi.

Yadroviy reaksiyalarni tajribalarda o'rganish tufayli reaksiyalarda saqlanish qonunlarining bajarilishi aniqlandi:

1. Yadroviy reaksiyaga kirishuvchi zarralarning umumiy zaryadi reaksiyada vujudga kelgan zarralarning umumiy zaryadiga teng.

2. Yadroviy reaksiyaga kirishayotgan zarralardagi nuklonlaming to'liq soni reaksiyadan keyin ham saqlanadi, ya'ni reaksiyada hosil bo'lgan zarralar nuklonlarining to'liq soniga teng bo'ladi.

Ushbu maqola Mirzo Ulugʻbek nomidagi Oʻzbekiston Milliy Universiteti Fizika fakulteti talabasi Jurayeva Marjona tomonidan wikitaʼlim loyihasi doirasida ingliz tilidan tarjima qilindi.

## Yana qarang
Yadro parchalanish jarayonida ma'lum miqdorda neytronlar ajralib chiqadi.
Bu hodisa muhim ahamiyatga ega. Neytronni yutgan yadro o'zidan yana ikkita yoki uchta neytronlar chiqarib parchalanadi. O'z navbatida har bir neytron yangi yadroni parchalaydi va yana ma'lum miqdorda neytronlar chiqaradi. Bunday jarayon ko'p takrorlanadi. Shu sababdan bunday jarayon zanjir reaksiyasi deyiladi. Zanjir reaksiyasida eng muhimi ajralgan energiya emas, ajralgan neytronlardir. Zanjir reaksiyasi yadro energiyasidan amalda foydalanish imkoniyatini yaratadi.

## Tarixi
Birinchi yadroviy reaksiyani 1919 -yilda Rezerford amalga oshirgan. Bunda azotni - zarralar bilan bombardimon qilish natijasida kislorod va proton hosil bo'lgan.

## Adabiyotlar

## Havolalar
* Atom tuzilishi
Rima Andreyeva

**Rima Valerianovna Andreyeva** (; 1926-yil 22-dekabr, Fargʻona, Oʻzbekiston SSR — 2021-yil 31-avgust) — belarus, rus va oʻzbek meʼmori.

Uning Belarussiyadagi ishlari orasida "Rakauskaya Shasha", „Serabranka“, Kurasovshchina −2 tumanlari, Xarkov koʻchasi boʻylab, Peremojtsev prospekti boʻylab, Minskdagi Danila Serdich koʻchasi boʻylab xiyobon loyihalari mavjud.

## Tarjimayi holi
1948-yilda Toshkentdagi Oʻrta Osiyo politexnika institutining arxitektura fakultetini tamomlagan (arxitektura fanlari oʻqituvchilari: professor L.Voronin, dotsent Dmitriev, Saakyan).

1948- yildan Toshkent shahar „Oʻzplanproyekt“ tresti arxitektori; 1952—1956-yillarda Toshkent shahridagi Respublika „O‘zdzyarjproyekt“ loyiha institutida ishlagan (meʼmor, katta arxitektor); 1956—1957-yillarda Barnauldagi „Krayproekt“ korxonasida bosh loyiha muhandisi; 1957—1960-yillarda Barnaul AKPS qurilish trestining bosh muhandisi; 1960—1961-yillarda Barnauldagi Oltoy mintaqaviy loyiha instituti sanoat dizayni boʻlimi bosh meʼmori; 1962—1962-yillarda Sverdlovsk institutining „Sverdlablproekt“ guruhi rahbari; 1962-yilda Uladzimir „Uladproyekt“ loyihasining bosh meʼmori; 1963—1964-yillarda Olmaotadagi „Kazgarbudproyekt“ loyihasi bosh arxitektori.

1964-yildan 1986-yilgacha Belorussiyada „Minsk loyihasi“ Davlat loyiha institutida ishlagan, texnik boʻlim loyihalari bosh meʼmori (1976-yildan); turar-joy massivlari va mahallalarni rejalashtirish va qurish bo‘yicha bosh mutaxassis (1976-yildan); guruh rahbari (1983-yildan).

## Ijodkorlik
Asosiy ishlari: Chimkent shahri, Presau-avtomatov qishlog‘idagi turar-joy binolari (1949), Chortoq oromgohida 200 o‘rinli klub (1950, Kolbin bilan hammualliflikda), Moliya-kredit texnikumi (1951), A. A. Sidorov bilan hamkorlikda, Toshkent shahridagi sanʼat xodimlari turar-joyi (1953-yil, Dmitriyev, R. R. Abdurasulev bilan hamkorlikda), Turkmanistonning Qozonujya va Taxiyatosh shaharlari uchun turar-joy binolari (1953-yilda B.Trofimov bilan mualliflikda qilingan), Toshkentdagi yotoqxonalar majmuasi bilan radiotexnika aloqa instituti (1954-yil, B.Trofimov bilan hammualliflikda).

„Kulinariya“ doʻkoni va uyga yetkazib berish bilan jihozlangan 100 oʻrinli Oltoy sovxoz oshxonasi (1960), Oltoy oʻlka isteʼmolchilar uyushmasi maʼmuriy binosini rekonstruksiya qilish (1960), Barnauldagi savdo-kooperativ texnikumi (1961), Vladimir viloyati Aleksandrov va Gus-Xrustalniy shahrlaridagi KPSS Markaziy Komiteti (1962, 1963), Siamipalatinskdagi Jan-Semei turar-joy okrugi rejasi (1963), Atbasar, Akmola viloyati (1964) bosh rejasining muallifi.

## Mukofotlar

* „Vladimir Ilich Lenin tavalludining 100 yilligi munosabati bilan“ medali (1970),
* „Mehnat faxriysi“ medali (1986),
* BSSR Davlat qurilish qoʻmitasining 2-darajali diplomi — „Kurasoushchina −3“ mikrorayonining rejalashtirish qarorini ishlab chiqish uchun*,
* BSSR Davlat qurilish qoʻmitasining 1-darajali diplomi — „Kichik arxitektura shakllari“ tematik koʻrgazmasini tashkil etish va ishtirok etgani uchun*

## Manbalar
Sergey Georgiyev

**Sergey Georgiyev** (; 1991-yil 20-dekabr, Gagauziya Moldova) — moldaviyalik futbolchi, yarim himoyachisi pozitsiyasida toʻp suradi.

## Klub faoliyati
Sergey futbolchlik faoliyatini 2008-yilda u „Sherif“ klubida tarkibida boshlgan. 2008-yilda yoshlar jamoasidan u asosiy tarkibga koʻtarildi. 2008/2009-yilgi mavsumda ilk bor Moldova birinchi ligasida debyut qildi. 2008/2009, 2009/2010, 2011/2012 va 2012/2013-yilgi mavsumlarda u Sherif jamaosi bilan birgalikda uchta Moldova chempionligini qoʻlga kiritdi. Sherif bilan birgalikda 2008/2009 va 2009/2010-yilgi mavsumlarda ham ikki marta Moldova kubogini qoʻlga kiritgan. 2013-yil iyun oyida Moldavaning boshqa bir jamoasi „Tiraspol“ klubiga oʻtdi. Keyinchalik Tiraspol jamoasidan „Dinamo-Avto“ jamoasiga ijaraga berildi. 2014-yil iyun oyida u Sherif klubiga qaytdi. 2015-yilning mart oyida u Oʻzbekiston oliy ligasining „Navbahor“ klubiga yil oxirigacha ijaraga berilgandi. 11-tur uchrashuvida „Qoʻqon 1912“ga qarshi oʻyinda jamoasiga gʻalaba keltirdi. 2015-yilning iyul oyida Oliy liganing boshqa bir jamoasi „Buxoro“ klubi safida oʻtdi. Buxoro jamoasida 6 uchrashuvda 2 ta gol urib jamoaning eng yaxshi futbolchilari qatorida boʻldi. 2016-yilgi mavsum oldidan vataniga, sobiq jamoasi „Sherof“ klubi tarkibiga qaytdi. 2022-yil Gagauziya Oguzsport jamoasi bilan shartnma imzolagan.

## Terma jamoada
U 2008—2010-yillarda Moldova yoshlar terma jamoasiga jalb qilingan, yoshlar terma jamoasi tarkibida 5 ta rasmiy o‘yinda maydonga tushib, 1 ta gol muallifiga aylangan. 2011-yil 9-fevralda u Moldova milliy terma jamoasi safida Andorra terma jamoasiga qarshi o‘rtoqlik o‘yinida debyut qildi.

## Yutuqlar

*  Moldova chempioni **(4)** : 2009, 2010, 2012, 2013
*  Moldaviya kubogi sohibi **(2)** : 2009, 2010
*  Moldaviya Superkubogi sohibi **(4)** : 2003, 2004, 2005, 2007
*  Moldova Superkubogi finalchisi **(1)** : 2014
*  Hamdoʻstlik kubogi gʻolibi **(1)** : 2009

## Manbalar


## Havolalar

* FC Sheriff veb-saytidagi profil
* Serghei Gheorghiev Soccerway saytida futbolchi profili
* Transfermarkt Transfermarkt saytida futbolchi profili
* Futbol maʼlumotlar bazasidagi profil )
Izometrik o'tish

**Izomerik o'tish** ( **gamma parchalanishi** ) - bir yoki bir nechta gamma kvantning emissiyasi bilan qo'zg'atilgan metastabil holatdan kelib chiqqan atom yadrosining radioaktiv parchalanishi .

Qo'zg'atilgan holatlar yadroviy reaktsiyalar paytida yoki boshqa yadrolarning radioaktiv parchalanishi natijasida paydo bo'lishi mumkin.

Ko'pchilik hayajonlangan holatlar juda qisqa umrga ega ( bir nanosekunddan kam). Shu bilan birga, yadro izomerlari deb ataladigan etarlicha uzoq umr ko'radigan holatlar ham mavjud (ularning umri mikrosekundlar, kunlar yoki yillar bilan o'lchanadi), ular va qisqa muddatli davlatlar o'rtasidagi chegara juda o'zboshimchalik bilan.

Yadrolarning izomer holatlari, qoida tariqasida, asosiy holatga (ba'zan bir nechta oraliq holatlar orqali) parchalanadi va bir yoki bir nechta gamma kvantlar chiqariladi. Yadroning qo'zg'alishi ham olib tashlanishi mumkin ichki konversiya, natijada elektronning atom qobig'idan qochishi. Bundan tashqari, izomerik holatlar oddiy beta va alfa parchalanishlari orqali ham yemirilishi mumkin  .

Gamma raspad, nörolojiyada qo'llaniladigan bir tahlil usuli bo'lib, yuqori energiyali gamma-xalqlarni qo'llashiga asoslangan. Bu usulda, gamma-xalqlarining emitatsiyasi ko'rsatiladi va bu radiatsiya turidagi xalqlar bo'lib, nörolojiyada boshqa tahlil usullariga nisbatan ko'proq ma'lumot beradi. Gamma raspad, ayniqsa, beyin va sinir sistemining tahlilida foydalaniladi va xavfsizligi sababli ko'p holatlarda terapidan oldin yoki terapiyadan keyin foydalaniladi.

## Eslatmalar
Sergey Ivanov

**Sergey Ivanovich Ivanov** (1964-yil 22-martda tugʻilgan, SSSR) – sovet va rus futbolchisi, yarim himoyachi va himoyachi pozitsiyalarida toʻp surgan. Futbolchilik faoliyati yakunidan soʻng hakamlik bilan shugʻillana boshlagan.

## Faoliyati
Sergey Rostov futbol maktabi tarbiyalanuvchisi hisoblanadi. Katta futboldagi faoliyatini 1982—1983-yillarda u mahalliy SKAda boshlagan. 1984—1990-yillar davomida Rostelmash jamoasida oʻynagan. Rostelmash tarkibida 7 yil davomida SSSRning turli ligalarida 207 ta oʻyin oʻtkazib, 6 ta gol muallifiga aylangan. 1990—1991-yillarda „APK“ klubi sharafini himoya qilgan. 1992-yilda Oʻzbekiston Oliy ligasining nomdor jamoalaridan biri, Namanganning „Navbahor“ klubi safiga oʻtdi. Lochinlar safida klubning asosiy futbolchilaridan biriga aylandi va mavsum davomida 23 ta oʻyinda maydonda harakat qildi. Navbahor jamoasi tarkibida oʻynab, Oʻzbekiston kubogini qoʻlga kiritgan. 1993-yilda u Togliattining „Lada“ jamoasiga koʻchib oʻtdi. Mavsum davomida jamoada 34 ta oʻyin oʻtkazib, jamoaga Birinchi divizionda gʻalaba qozonish va Rossiya Premyer-ligasiga chiqishida yordam berdi. 1994-yil 15-martda Stavropolning „Dinamo“ jamoasiga qarshi oʻyinda u Rossiya chempionatida debyut qildi. Rossiya Premyer-ligasida jami 8 ta oʻyin oʻtkazgan. U futbolchilik faoliyatini 1996-yilda Rostovning „Istochnik“ klubi safida yakunlagan.

Futbolchi sifatidagi faoliyatiniyakunlaganida soʻng hakamlar maktabida oʻqidi.1997—2001-yillarda hakamlik lavozimida ishlagan. Sergey Rossiyaning bir qator quyi divizion, yoshlar chempionati, shuningdek, Rossiya kubogi oʻyinlarida hakamlik qilgan.

## Yutuqlar

* Oʻzbekiston kubogini sohibi: 1992
* Rossiya Birinchi ligasi chempioni: 1993

## Manbalar

## Havolalar

* Sergey Ivanov FootballFacts.ru saytida futbolchi profili
Pyotr Kulakov

**Pyotr Mixaylovich Kulakov** (1964-yil 21-mart, Sovet Sotsialistik Respublikalari Ittifoqi Oʻzbekiston Sovet Sotsialistik Respublikasi Qoʻqon shahri) — teleyevangelist, sobiq Sovet Sotsialistik Respublikalari Ittifoqidagi birinchi Xristian Media Markazi asoschisi, pastor va xorijdagi missioner.

## Biografiyasi
Pyotr Kulakov 1964-yil 21-martda SSSR O‘zbekiston SSR (hozirgi O‘zbekiston) Qo‘qon shahrida tavallud topgan. Bolalik yillari, asosan, Rossiyaning markaziy shaharlarida o‘tgan.

### Mehnat faoliyati
1990-yilda Kulakov 26 yoshda ikkita milliy kommunistik radio tarmogʻida muntazam ravishda jonli efirga chiqqan birinchi teleyevangelist hisoblanadi. U 900 FM radiosida faoliyat yuritgan va ushbu toʻlqinlardagi chiqishlari 11 ta vaqt zonasida efirga uzatilgan. Moskva davlat universiteti olib borgan tadqiqotlar shuni koʻrsatadiki, Kulakov faoliyat yuritgan „Voice of Hope“ („Umid ovozi“) radio dasturi boshqa barcha diniy eshittirishlar orasida eng mashhur dastur hisoblangan.

1992-yilda Kulakov Kreml madaniyat saroyida 12 kun davomida amerikalik yevangelist Mark Finleyga rus tilidan tarjimonlik qiladi, shuningdek, 1993-yilda Moskva Olimpiya stadionida ham oʻz chiqishlari bilan paydo boʻladi.

2005-yilga kelib Pyotr Kulakov ikki tilda, rus va ingliz tillarida haftalik „Light of Hope“ („Umid nuri“) televizion dasturini efirga qoʻyishni boshlaydi. Rus tilidagi „Light of Hope“ dasturi CNL yevangelist sunʼiy yoʻldosh tarmogʻida, shuningdek „Hope Europe“ dasturi sunʼiy yoʻldosh kanalida, ingliz tilidagi dastur esa har hafta Metro Atlantadagi 5-Comcast kanalida efirga uzatiladi.

2007 va 2010-yillarda Kulakov Kiyev, Ukraina, Kishinyov va Moldovadan jonli ravishda sunʼiy yoʻldosh orqali ikkita yirik yevangelistlar uchrashuvini taqdim etadi.

## Manbalar

## Havolalar

* http://www.ministrymagazine.org/archive/1993/March/evangelism-goes-to-moscow
* www.lightofhopetv.com 
* www.lakeviewadventist.org
* www.adventist.ru
* www.vohesd.ru
Anvar Asadullayev

**Anvar Samadovich Asadullayev** (1970-yil 23-fevral, Tojikiston) — sovet va tojik futbolchisi, yarim himoyachi pozitsiyasida toʻp surgan.

## Futbolchilik faoliyati
Bolalik vaqtida Dushanbe shahridagi bolalar va oʻsmirlar sport maktabida taʼlim olgan. 1990-yilda Dushanbening „Pomir“ jamoasining oʻrinbosarlar safida oʻynagan. U asosiy jamoadagi ilk oʻyinini 1990-yil 22-mayda SSSR kubogi 1/16 final bosqichida „Uralmash“ jamoasiga qarshi safarda (Dushanbe jamoasi 2:3 hisobida gʻalaba qozongan) oʻtkazdi. Anvar 1991-yilgi SSSR chempionatida asosiy jamoaga jalb qilina boshladi va toʻrtta oʻyinda maydonga tushdi. „Dnepr“ga qarshi safarda (2:1) oʻtgan uchravda Dushanbe jamoasi gʻalaba qozondi va Asadullayev gʻalaba golining muallifi boʻldi. 1991/1992-yilgi mavsumda Pomir jamoasi bilan SSSR-MDH kubogi yarim final bosqichiga qadar yetib borgan.

1992-yil SSSR tugatilib yangi mustaqil respubliklar oʻz musboqalarini oʻtkaza boshlagan vaqtida „Pomir“ jamoasi tarkibida Anvar Tojikiston chempionatida ishtirok etgan. Ilk bor oʻtkazilgan musoboqada Pomir jamoasi 1992-yilgi Tojikiston chempionligini qoʻlga kiritdi. 1994-yilgi mavsumda O‘zbekiston Oliy ligasi jamoasi Namanganning „Navbahor“ jamoasi bilan shartnoma imzoladi. Anvar „Navbahor“ jamoasi tarkibida 4 mavsum davomida (1994—1997-yillar) toʻp surdi va jamoaning muvaffaqiyatlariga musnosib hissa qoʻshdi. Namanganliklar tarkibida 1995-yilgi mavsumda Oʻzbekiston kubogi sohibi, 1996-yilgi mavsumda esa O‘zbekiston chempioni unvonlarini qoʻlga kiritdi. 1998-yil mavsum avvalida Buxoroning „Buxoro“ jamoasi yoʻnalishida klubini almashtirdi. Hakim Fuzaylov boshchiligidagi Buxoro jamoasi tarkibida 2 mavsum davomida toʻp surib, 2000-yilgi mvasum avvalida futbolchilik faoliyatini yakunladi.

### Terma jamoa
Tojikiston terma jamoasi safida 1992—1999-yillar oraligʻida beshta oʻyin oʻtkazgan.

## Yutuqlar

### Jamoaviy

* Tojikiston chempioni: 1992
* O‘zbekiston chempioni: 1996
* Oʻzbekiston kubogi: 1995

### Individual

* Oʻzbekiston Respublikasi futbol boʻyicha sport ustasi: 1996
* Futbol boʻyicha SSSR sport ustasi: 1991

## Manbalar

## Havolalar

* FootballFacts.ru futbolchi profili
Yuriy Bodrov

**Yuriy Sergeyevich Bodrov** (1937-yil 7-iyun, Aleksandrovskiy tumani, Ivanovo viloyati — 2021-yil 15-iyul Koʻrgan) — Koʻrgan davlat drama teatri aktyori, Farg‘ona rus drama teatri aktyori. Rossiya Federatsiyasi xalq artisti (1999).

## Tarjimayi holi
Yuriy Sergeyevich Bodrov 1937-yil 7-iyunda Ivanovo viloyatining Aleksandrovskiy tumaniga qarashli Sokolovo qishlogʻida tugʻilgan.

Mehnat faoliyatini 1956-yilda Vladimir viloyati, Karabanovo shahridagi Elektropromremont tashkilotida boshlagan.

Sovet Armiyasi saflarida xizmat qilgandan soʻng, u oʻsha tashkilotda, keyin III Internasional nomidagi novvoyxonada ishlagan.

1962-yilda Vladimir shahridagi madaniyat-maʼrifat maktabini tamomlagan (oʻqituvchisi — B. M. Vosprenskiy).

1962-yildan A. V. Lunacharskiy nomidagi Vladimir drama teatrida ishlagan. Keyin Tambov drama teatri va Farg‘ona rus drama teatrida aktyor sifatida faoliyat koʻrsatishni boshladi

1975-yil 12-sentyabrda Yuriy Bodrov Koʻrgan davlat drama teatrida ishlay boshladi. U qirq yildan ortiq teatr sahnasida turli rollarni ijro etgan.

Madaniyat xodimlari kasaba uyushmasi Koʻrgan viloyat qoʻmitasi aʼzosi.

Yuriy Sergeevich Bodrov 2021-yil 15-iyulda Koʻrgan viloyati, Koʻrgan shahrida vafot etgan.

## Mukofotlar

Rossiya Federatsiyasining xalq artisti faxriy unvoni, 1999-yil 8-yanvar.

RSFSRda xizmat koʻrsatgan artist faxriy unvoni, 1990-yil 18-aprel.

A. S. Pushkinning „Motsart va Salyeri“ pyesasi asosidagi spektaklda Salyeri roli uchun adabiyot va sanʼat sohasidagi Koʻrgan viloyati mukofoti laureati, 1999-yil.

„Frontiers“ festivalining mukofoti sohibi 1991-yil.

Koʻrgan viloyati gubernatori faxriy yorliqlari.

## Yaratgan rollari
Rol: ijtimoiy qahramon, xarakterli ijtimoiy qahramon, komediya qahramoni.

Yuriy Bodrov rejissyor sifatida badiiy havaskorlik jamoalarida: karlar jamiyati klubi, quruvchilar dam olish maskani, „Ximmash“ dam olish maskani, 5-sanʼat maktabi, 50-umumtaʼlim maktabi va boshqalarda spektakllarni sahnalashtirgan.

## Oilasi

Xotini — aktrisa Jebotinskaya Lyubov Timofeevna (1940-yil 1-iyunda tugʻilgan, Oltoy oʻlkasi)

Oʻgʻli — Dmitriy (1970-yil 29-aprelda tugʻilgan, Vladimir shahri)

## Manbalar
Ittisol

**ITTISOL** (arab. yetishish, birlashish) - sufiylarning qarashlaricha, muhib (sevuvchi) yoki oshiq o‘rnidagi solikning mahbub (seviluvchi) yoki ma’shuq o‘rnidagi Xudoga yetishi, unga qo‘shilishi va u bilan birlashishi bo‘lib, solikning o‘zidan foniy bo‘lib (yo‘qolib), Xudoda boqiy bo‘lganidan (saqlanib qolganidan) so‘ng yuz beradi.
 Tasavvufda ittisol maqomiga yetishgan solikni ittisol ahli yoki vosil (qo‘shilgan, yetishgan) deb atashadi.  Sufiylarning e’tiqodicha, ittisol fano (foniylik) maqomidan oldin ham, fano holida ham yuz bermaydi, balki faqatgina solik vujudining Xudoda boqiy bo‘lganidan (saqlanib qolganidan) so‘nggina yuz beradi. 
Chunki, shundagina solik Xudo tajalliysi nuridan kuyib yo‘qolib ketmaydi, balki undan kuch oladi. Turli xil yoki bir-biriga zid narsalar bir joyda bo‘lganlarida kuchsizlanadilar, ba’zi bir narsalar esa bir joyda bo‘lganda bir-biridan kuch oladi. Shu sababdan ham mukoshafat (kashf qilish, ochish) va mushohadat (ko‘rish) chog‘ida ittisol ahlida hech qanday kuchsizlanish yuz bermaydi hamda ularning kuchlari yo‘qolishdan saqlanadi. Ularning kuchlari yo‘qolishdan saqlanar ekan, ularning zotlari ham xalq bilan birga bo‘lish hamda ko‘rinadigan narsalarni ko‘rish natijasida o‘zgarishdan saqlanadi. Bordi-yu ittisoldan so‘ng biror sabab bilan solikning holida biror o‘zgarish yoki kuchsizlanish yuz bersa, u ittisol maqomidan qaytgan bo‘ladi. Biroq haqiqatda bunday bo‘lishi mumkin emas. Chunki, mashhur sufiy Zunnun Misriyning aytishicha, agar solik biror maqomdan qaytgan bo‘lsa ham, u hali hech kim yetmagan maqomdan emas, balki boshqa maqomdan qaytgan bo‘ladi. Sufiylar nazdida e’tisom (tayanish) ittisoli, shuhud (ko‘rish) ittisoli va vujud ittisoli kabi uch darajasi bo‘lib, e’tisom ittisoli avval niyatni to‘g‘rilash, keyin irodatni soflash va so‘ngra holni muvofiq qilishdan, shuhud ittisoli mo‘tadillikdan chiqish, dalil keltirishga ehtiyoji qolmaslik va sir tarqoqligining yo‘qolishidan, vujud ittisoli esa bandaning Hakda foniy bo‘lishidan iborat. Biroq ayrimlarning aytishlaricha, mahbub yoki ma’shuq o‘rnidagi Xudo sifatlari komilligining chegarasi bo‘lmagani kabi ittisol darajalarining ham oxiri yo‘qdir. Bu holatni sayr fillah deb ataydilar. Solik bu dunyoda qay manzilga (bosqichga) yetgan bo‘lsa ham, vusul manzillaridan birinchi manzilga yetgan bo‘ladi. 
Shuningdek, oxiratdagi abadiy umrda ham uning oxiriga yetib bo‘lmaydi. Sufiylar orasida ittisol ahli yoki vosillarga ham turlicha ta’riflar berilgan. Jumladan, ularning qarashlariga ko‘ra, vosilning urinishi Xudo 
uchun, ishi Xudo yo‘lida va qaytishi Xudo tomon bo‘lib, biror narsa vosilning siri va urinishini mahbub yoki ma’shuqni mushohadat qilishdan hamda unga mashg‘ullikdan chalg‘ita va qaytara olmaydi. Chunki har qanday holda ham vosilning qaytishi o‘z mahbubi yoki ma’shuqi tomon bo‘ladi. 
Mashhur sufiy Yahyo ibn Muoz Roziy]vosil to‘g‘risida shunday degan: «Amal qiluvchilar quyidagi to‘rt turga bo‘linadilar: tavba qiluvchi, zohid, mushtoq va vosil. Tavba qiluvchi tavbasi tufayli, zohid esa zuhdi tufayli, mushtoq holi tufayli haqdan to‘silgan bo‘ladi. Birgina vosilni biror narsa haqdan to‘sib turmaydi»..
## Manbalar
Valentina Varshavskaya

**Valentina Solomonovna (Semyonovna) Varshavskaya** (1920-yil 5-dekabr, Yekaterinoslav, Yekaterinoslav viloyati, Ukraina SSR — 2008-yil 16-yanvar, Murmansk, Murmansk viloyati, Rossiya) — RSFSRda xizmat koʻrsatgan madaniyat xodimi, Fargʻona viloyati rus drama teatri aktrisasi. 1952-yildan 1978-yilgacha Murmansk viloyat qoʻgʻirchoq teatri direktori.

## Tarjimayi holi
Valentina Varshavskaya 1920-yil 5-dekabrda Ukraina respublikasining Yekaterinoslav shahrida (hozirgi Dnepr) tugʻilgan. Yoshligidan sanʼatga qiziqishi baland edi. Varshavskaya avval mahalliy maktabda, soʻng Yekaterinoslav shahridagi u musiqa va teatr texnikumida, undan keyin teatr studiyasining xoreografiya boʻlimini tamomlagan.

1940-yildan Dnepropetrovsk opera teatri truppasining aʼzosi boʻlgan, 1941-yildan boshlab ikkinchi jahon urushining soʻnggiga qadar 406-Nikopol koʻchma kasalxonasida hamshira boʻlib ishlagan. Urush tugaganidan soʻng yana oʻzining sevimli ishi bilan shugʻullanishni boshlaydi. 1945-yildan konsert-estrada byurosi artisti, 1948-yildan Fargʻona viloyat rus drama teatri aktrisasi sifatida faoliyatini davom ettirgan.

1949-yildan — musiqa boʻlimi boshligʻi, badiiy rahbar va 1952-yildan — Murmansk viloyat qoʻgʻirchoq teatri direktori. 1950-yillarning oxirida uning rahbarligida teatr birinchi marta „Chyornaya melnitsa“ spektakli asosida faqat kattalar uchun spektaklni namoyish etdi. Spektakl tomoshabinlar tomonidan iliq kutib olindi.

Valentina Varshavskaya 1970-yilda RSFSRda xizmat koʻrsatgan madaniyat xodimi unvonini olgan.

1978-yilda nafaqaga chiqqan. U 2008-yil 16-yanvarda Murmanskda vafot etdi.

### Oilasi
Oilali. Turmush oʻrtogʻi — Korneliy Aleksandrovich Bazderov, RSFSR xalq artisti.

## Mukofotlari

1. „1941—1945-yillardagi Ulugʻ Vatan urushidagi jasoratli mehnati uchun“ medali.

2. „Mehnat faxriysi“ medali.

3. RSFSRda xizmat koʻrsatgan madaniyat xodimi (1970).

## Manbalar

## Adabiyotlar

*  Varshavskaya Valentina Solomonovna // Kolskaya ensiklopediya. V 5 t. T. 1. A — D / Gl. red. A. A. Kiselyov. — SPb. : IS ; Apatiti : KNTs RAN, 2008. — 600 s. : il., portr.
*  VARShAVSKAYa_Valentina_Solomonovna // „Kolskiy Sever“. Ensiklopedicheskiy leksikon / Gl. red. A. S. Loxanov. — Murmansk : Dobroxot, 2013.
* Kto est kto v kulture Murmanskoy oblasti. — Murmansk, 2001.
* Strastnoy bulvar, 10 (jurnal Soyuza teatralnix deyateley). — 2005. — № 4.

## Havolalar

* Valentina Varshavskaya
Intiboh

**INTIBOH** (arab.- uyg‘onish, hushyor bo‘lish, ogoh bo‘lish) - qalbdagi g‘aflatning barham topishi, manmanlik va g‘aflat tugunlarining yechilishi.

Intiboh sufiylar tushunchasida banda qalbining g‘aflatdan - boshqa narsalarga berilganlik tufayli Xudoni eslamay qo‘yishdan xalos bo‘lishi, g‘aflat uyqusidan uyg‘onib, Xudoga yuzlanishidan iborat.

Tasavvufda intiboh to‘g‘risida ikki xil qarash mavjud. Birinchi qarashga ko‘ra, intiboh suluk yo‘liga kirgan solikning tavba maqomida yuz beradigan holatidir. Zero tavba maqomi solikning o‘z diqqat-e’tibori va o‘y-xayolini birgina Xudoga qaratishiga xalaqit beruvchi bu dunyoga tegishli narsalardan xalos bo‘lishi yo‘lidagi birinchi maqom bo‘lib, uning Xudodan g‘ofillik holatidan chiqishiga olib keladi. Sufiylar tavba maqomini qalbning g‘aflat uyqusidan uyg‘onishi deb bilishadi. Tavba esa solikni xudo tomon olib boradigan yo‘lning boshlanishi hisoblanadi. Intibohning tavba maqomi bilan bog‘liqligini bir qator sufiylarning hayotida kuzatish mumkin. Farididdin Attorning «Tazkirat al-avliyo»sida keltirilishicha, Ibrohim Adhamning shohona hayotdan voz kechib, zohidlik yuliga kirishiga, ya’ni tavba qilib, haq yo‘lini tutishiga unga g‘oyibdan kelgan: «Intiboh!» («Uyg‘on!»), degan chaqiriq sabab bo‘lgan. Intiboh to‘g‘risidagi ikkinchi qarash fano maqomi bilan bog‘liq bo‘lib, solikning qalbi fano maqomida intiboh holatiga tushadi. Robia Adaviyaning aytishicha, qalb uyg‘oq bo‘lganida uning yorga hojati qolmaydi. Chunki uyg‘oq qalb yorda - Xudoda foniy bo‘lgan qalb bo‘lib, yorda foniy bo‘lgan, ya’ni yorga yetishgan va unda yo‘q bo‘lib ketgan narsaga yorning keragi bo‘lmaydi. Chunki, yorning vujudi uning vujudiga aylangan bo‘ladi.
## Manbalar
Latoif

**LATOIF** (arab. nozik nuqtalar; birlik shakli - «latifa»). Naqshbandiya tariqatida «xafiy» (pinhona) zikr amalga oshirishda diqqatni jamlash lozim bo‘lgan nuqtalarga «latifa» yoki «latoifi xamsa» (besh nozik nuqta) deyiladi. Bu nuqtalar inson tanasining ko‘krak qafasi qismida joylashgan bo‘lib, ularning o‘rni tananing tashqi belgilari orqali aniqlanadi. 

 Har bir «latifa» (keyingi o‘rinlarda «nuqta») o‘z nomiga ega bo‘lib, ular: 
 «qalb» - joylashuvi chap ko‘krakning ostida (ikki barmoq bo‘g‘ini chaproqda); 
 «ruh» - joylashuvi o‘ng ko‘krakning ostida (ikki barmoq bo‘g‘ini o‘ngroqda); «sir» - joylashuvi chap ko‘krakning ustida (ikki barmoq bo‘g‘ini tepada); 
 «xafiy» - joylashuvi o‘ng ko‘krakning ustida (ikki barmoq bo‘g‘ini tepada);
 «axfo» - ko‘krak qafasining markazi (anatom. «quyosh chigali» qismida). 
Zikr uchun zarur bo‘lgan qo‘shimcha nuqtalar: «nafs» - kindikdan ikki barmoq bo‘g‘ini pastroqda, «sulton» - peshonaning (ikki qoshning) o‘rtasida joylashgan. Naqshbandiya tariqatidagi «xafiy» zikr «nafy-u isbot» zikri deb nomlanadi. Buning sababi zikrda foydalaniladigan «la ilaha illAlloh» kalimasi tuzilishiga ko‘ra birinchi qismi (la ilaha) «nafiy» ya’ni inkor, ikkinchi qismi esa (illAlloh), inkordan istisno, ya’ni isbotdir. Bunda kalimani zikr etuvchi «la ilaha» deganda ko‘ngildan barcha narsani chiqarib tashlab, qalbini bo‘shatishi - «nafiy», «illAlloh» deganda esa fikru zikrini faqat Allohga qaratishi - «isbot» deyiladi. 
Zikr jarayonida avval til tanglayga tekkizilib, nafas ushlab turiladi va fikran toq marta «la ilaha illAlloh» kalimasi aytiladi. Kalimaning «la ilaha» qismi fikrdan o‘tayotgan paytda zikr «nafs» nuqtasidan ikki qoshning o‘rtasiga ko‘tarilgani tasavvur qilinadi va «illAlloh» qismi fikrdan o‘tayotgan paytda kuch bilan «qalb» nuqtasiga «uriladi». Bir nafas olganda kalima 3, 5 yoki 7 yoxud 9 marta, to 21 martgacha qaytariladi. 
Nafas chiqarilayotganda «Muhammadu-r-rasululloh» kalimasi fikrdan o‘tkaziladi. Zikr shu yo‘sinda 1001 marotaba qaytariladi. Har bir qaytariqda «Ilahiy anta maqsudiy va rizoka matlubiy» (Tangrim, maqsadim Sensan va istagim roziligingni topish) deyiladi. «Qalb» nuqtasida zikr ado etish o‘zlashtirilgach, diqqat «ruh» nuqtasiga qaratiladi va yuqoridagi amaliyot 1001 marta «qalb», 1001 marta «ruh» nuqtasiga 
yo‘naltiriladi. So‘ngra diqqat «sir» nuqtasiga qaratilib, zikr yana 1001 marta «qalb», 1001 marta «ruh», 1001 marta «sir» nuqtasiga yo‘naltiriladi. Xuddi shu tartibda «xafiy» va «axfo» nuqtalariga ham zikr yo‘naltiriladi. 
Barcha bosqichlar bosib o‘tilgach, zikr ado etuvchi «la ilaha» kalimasini «nafs» nuqtasidan peshonaga ko‘tarib, barobariga beshta nuqtaga «uradi». So‘nggi tartibdagi zikr bajarilish jarayonida «latoif» nuqtalari tebranib, miya orqali butun tanani qamrab olishiga diqqat qilinadi. Bu bosqichdagi zikr «zikri sultoniy» deb ataladi.
## Manbalar
Mavlaviy

MAVLAVIY. XIII asrda Jaloliddin Rumiy asos solgan tariqat. Shogirdlari Rumiyni ko‘pincha «mavlono» («janobimiz») deb atashgan. Shundan tariqat nomi olingan. Tariqat faoliyati Eron, so‘ngra Turkiya hududi bilan cheklangan. Tariqat avval shahar aholisining o‘rta va quyi qatlamlarida, keyinroq xos tabaqalariga kirib borgan, usmonli turk sultonlari davrida (XIV asr) Kichik Osiyo bo‘ylab tarqalgan va juda mashhur bo‘lgan. 

Tariqat Turkiyada 1925 yilga qadar faoliyat ko‘rsatgan, 1925 yil Kamol Otaturk dekreti bilan tarqatib yuborilgan va tariqatning barcha yerlari, ko‘chmas mulklari/, bankdagi mablag‘i musodara qilingan.

Mavlaviyaning birinchi rasmiy boshlig‘i shayx va xalifa unvonini olgan Hisomiddin Hasan Chalabiy (vaf. 1264 y.) bo‘lgan. Rumiyning o‘g‘li Sulton Valadni (1226-1312) uning vorisi, tariqatning amaldagi tashkilotchisi, deb hisoblash mumkin. Sulton Valaddan boshlab mavlaviya rahbarlik lavozimi - asosan katta o‘g‘li Ulug‘ Orif Chalabiy (1272- 1320) orqali-vorislik lavozimiga aylangan. 
Mavlaviya o‘z mavlaviyaxona va takyalariga ega bo‘lib, bu yerda zikri samo qilishgan. Boshqa tariqatlardan farqli o‘laroq, mavlaviya jamoa bo‘lib musiqa tinglash, kuylash va gir aylanib zikr tushish marosimiga alohida e’tibor berishgan.

Mavlaviylar fikricha, mutlaq ruh - Ilohning inson qalbidagi zarrasi musiqa ta’sirida, zikr tushish paytida tiniqlashib, poklanadi, ya’ni o‘z o‘zagiga yaqinlashadi, Allohga o‘z muhabbatini to‘laroq ifodalashiga yordam beradi. 

Mavlaviylar «gardi darveshlar» nomi bilan ham mashhur bo‘lgan. Ularning marosimlari murakkab tuzilgan bo‘lib, musiqa jo‘rligida salavot va gir aylanib raqs tushish bilan boshlangan. Ikkinchi qism "salom  deb nomlanuvchi to‘rtta raqsli musiqiy bo‘limdan iborat bo‘lib, Qur’on qiroati va namoz bilan yakunlangan. 
Darveshlar raqsga uzun oq namat kulohlar kiyib, yelkalariga qora mato tashlab chiqganlar.Raqs davomida matolar yelkadan tashlangan va oq etagi keng qilib tikilgan maxsus kiyimda (tannura), o‘ng qo‘lini yuqoriga, chap qo‘lini quyiga qilib aylanishgan. Asta-sekin musiqa usuli tezlashib borishiga muvofiq aylanish ham tezlashgan. 
Marosimda darveshlar bir-biriga tegib ketmasdan alohida raqs tushishgan. Yashil kiyim kiygan shayxning ishorasi bilan marosim to‘xtatilgan. 
Keyinchalik mavlaviylar yig‘inlari sahnalashtirilgan tadbirga aylanib, tomoshabinlarning kirishiga ham ruxsat berilgan.
## Manbalar
Maktubot

**MAKTUBOT** (arab. Odil - maktublar). Tasavvuf adabiyotida muayyan murshidning turli o‘lkalardagi shogirdlari, izdoshlari, vakillari, tanishlari va turfa shaxslarga yozib yuborgan maktublaridan ko‘chirma yig‘ib tayyorlangan to‘plamlarning umumiy nomi.

Tasavvuf olamida Abdulqodir Jiyloniy, Jaloliddin Rumiy («Makotib» deb ham yuritiladi), Imom Rabboniylarning «maktubot» asarlari keng shuhrat qozongan, o‘rta asrlar xattotlari tomonidan qayta-qayta ko‘chirilgan bo‘lib, hozirgi paytda ham mazkur asarlar ko‘plab zamonaviy nashrlar hamda turli tillarga tarjimalarda yetakchilik qilib kelmoqda.

«Maktubot-i Rabboniy» yoki qisqagina «Maktubot» nomi bilan mashhur asar 3 jild va 536 ta maktubdan iborat. Asarning birinchi jildi 1616-yilda Imom Rabboniyning shaxsiy ko‘rsatmasiga binoan shogirdi Yor-Muhammad Jadidi Badaxshiy-Toliqoniy tomonidan tuzilgan. Undagi maktublar soni hadisda kelgan rasul-payg‘ambarlar va Badr jangida qatnashgan sahobiylar soniga uyg‘un tarzda 313 tani tashkil etgan. Ikkinchi jilddagi maktublar 1619-yilda Imom Rabboniyning yana bir shogirdi Abdulhay Putniy tomonidan to‘plangan bo‘lib, bunda maktublar soni «alasmou-l-husno» adadiga muvofiq ravishda 99 ta deb belgilangan. Uchinchi jild Imom Rabboniyning vafotidan keyin 1630-yilda, uning yana bir shogirdi Muhammad Hoshim Keshmiy tomonidan to‘planib, undagi maktublar soni Qur’oni karim suralari adadiga mos holda 114 tani tashkil etdi. Uchala jildda umumiy hisobda 526 ta maktub jamlanib, uchinchi jildga Imom Rabboniyning oxirgi 10 ta maktubi ham ilova qilindi. Natijada maktublar soni 536 taga yetgan.

«Maktuboti Rabboniy» asari umumiy mazmunda Imom Rabboniyning shariat, aqida, tariqat odoblari, turli bid’at-xurofotlarga munosabat va boshqa bir qator o‘z davrida dolzarb bo‘lgan masalalar atrofidagi fikr-mulohazalari, tavsiyalari, chaqiriqlarini o‘zida jamlab olgan.

Kitobning asosiy mavzusi turli mahalliy ta’sirlar va tashqi g‘oyalar natijasida o‘zgarishlarga uchrab borayotgan naqshbandiya tariqatining turli tarmoqlari vakillariga, ularning siymosidagi musulmon jamoalariga murojaatlardan iborat bo‘lib, ularni yot g‘oya va amaliyotlardan chetlashish hamda sof sunniy aqida musaffoligini saqlab qolishga undovlardan iborat.

Asar Hindistonda yangi diniy islohot o‘tkazish orqali barcha mavjud dinlarni birlashtirish g‘oyasi bilan chiqqan Jaloliddin Akbar davrida mahalliy musulmonlarning o‘z e’tiqodlarini saqlab qolishlarida muhim ahamiyat kasb etgan.

Kitob arab, fors,turk tillarida to‘liq nashrdan chiqqan. Ayrim qismlari (to‘liq emas) rus, ingliz va boshqa tillarga o‘girilgan.

## Manbalar
Humoyun Toʻxtamurodov

TexHumoyun Toʻxtamurodov Abdulloh oʻgʻli (1999-yil 1-yanvarda tugʻilgan, Qoʻqon, Oʻzbekiston) — aralash yakkakurash boʻyicha engil vazn toifasidagi oʻzbek jangchisi. Bolaligidan u boks va qoʻl jangi bilan shugʻullangan.

Qo‘l jangi boʻyicha ko‘p karra O‘zbekiston chempioni (3) va qo‘l jangi bo‘yicha xalqaro musobaqalar g‘olibi.

## Biografiya
Humoyun Toʻxtamurodov 1999-yil 1-yanvarda Oʻzbekiston Respublikasining Fargʻona viloyatining Qoʻqon shahrida tavallud topgan.

Qoʻqon shahridagi 22-maktabda taʼlim olgan. Ayni paytda Qo‘qon shahrida Pedagogika institutida sport yoʻnalishining bitiruvchisi sanaladi.

## Sport faoliyati
Humoyun yoshlik davrlaridanoq boks bilan shugʻullanadi va 2015-yilda aralash yakkakurashlar mashhurligi choʻqqisiga sekin asta chiqib bordi.

Humoyun jang yoʻnalishlaridan MMA yoʻlini tanladi.

### Yutuqlari
*Oʻzbekiston Turon kubogida 1-oʻrin 2015-yil*

*[[Qoʻqon]]<nowiki/>da oʻtkazilgan Grappling boʻyicha Oʻzbekiston chempionati 2-oʻrin 2016-yil*

*[[Toshkent]]<nowiki/>da oʻtkazilgan R-1 xalqaro turniri 1-o‘rin 2015-yil*

*Oʻzbekiston hokimi kubogi R-1 1-oʻrin 2017-yil*

*[[Toshkent]]<nowiki/>da oʻtkazilgan* *[[Kikboksing|K1]] boʻyicha Oʻzbekiston chempionati 1-oʻrin 2019*

*MMA boʻyicha sport ustasi.*

*Qoʻl jangi boʻyicha sport ustasi*

## MMA boʻyicha statistika

## Manbalar
Avaz Oʻrinboyev

**O‘rinboyev Avaz Rustamovich**(1978-yil 6-noyabrda Fargʻona viloyati Oltiariq tumanida tavallud topgan) — oʻzbek siyosiy va davlat arbobi. 2021-yildan Avaz Oʻrinboyev Fargʻona viloyati hokimining birinchi oʻrinbosari etib tayinlangan. Oʻzbekiston Respublikasi Oliy Majlisi III va IV chaqiriq deputati etib saylangan. O‘zbekiston Xalq demokratik partiyasi aʼzosi.

## Biografiyasi
O‘rinboyev Avaz Rustamovich 1978-yil 6-noyabrda Fargʻona viloyati Oltiariq tumanida tavallud topgan. Avaz Oʻrinboyev Farg‘ona politexnika institutini O‘zbekiston Bank moliya akademiyasini yoʻnalishi boʻyicha oʻqishni tamomlagan.

Mehnat faoliyatini 1996-yilda „OʻzTadbirkorbank“ning Oltiariq tumani filialida boshlagan. 1999—2005-yillarda „Asaka“ bankning Oltiariq viloyati bo‘limida, 2005—2011-yillarda Markaziy bank Farg‘ona viloyati bosh boshqarmasida ishlagan. Avaz O‘rinboyev 2011—2012-yillarda Milliy bankning Qo‘qon filiali tashqi iqtisodiy faoliyat bo‘limiga va 2012—2015-yillarda esa shu bankning Farg‘ona viloyati boshqarmasiga rahbarlik qilgan.
2015-yilda III chaqiriq O‘zbekiston Respublikasi Oliy Majlisi Qonunchilik palatasi deputati etib saylangan. Avaz O‘rinboyev 2020-yilda esa yana bir muddatga qayta saylanadi va Qonunchilik palatasining Korrupsiyaga qarshi kurashish va sud-huquq masalalari qo‘mitasi aʼzosi lavozimiga faoliyat olib boradi.2020-yilda 107-Rishton saylov okrugidan Oliy Majlis Qonunchilik palatasi deputati etib saylangan.

O‘rinboyev Avaz Rustamovich 2021-yil 17-martdan Farg‘ona viloyati hokimining birinchi o‘rinbosari etib tayinlangan.

## Manbalar
Valentina Lazebnik

**Valentina Ivanivna Lazebnik** (20.10.1950, Fargʻona, Oʻzbekiston SSR, SSSR) — ukrain tarixchisi, mahalliy ekspert, publitsist, jamoat arbobi, muzey mudiri. Dneprning faxriy fuqarosi (2020-yil oktyabr).

## Tarjimayi holi
Valentina Lazebnik 1957-yil 20-oktyabrda Farg‘onada (O‘zbekiston) tug‘ilgan. Keyinchalik, oila Dnepropetrovskga koʻchib oʻtdi, u yerda ular bolalik yillarini oʻtkazgan.

###### Taʼlim
1958—1968-yillarda 80-sonli o‘rta maktabda o‘qigan. 1969—1974-yillarda Dnepropetrovsk davlat universitetining tarix fakultetida tahsil olgan.

## Faoliyati
Universitetni tugatgan Valentina Lazebnik darhol tarix muzeyida ish boshlaydi. 1975-yildan hozirgi kungacha&nbsp;— D.I.Yavornitskiy nomidagi Dnepropetrovsk milliy tarix muzeyida ishlaydi. Dastlab katta ilmiy xodim. 1992-yildan hozirgi kungacha&nbsp;— Ukraina tarixining ilmiy tadqiqotlari va ekspozitsiyalari boʻlimi boshligʻi.

## Tadqiqot faoliyati
Valentina Ivanivna XIX asrning ikkinchi yarmi va XX asr boshlaridagi Ukraina tarixi, xususan, janubi-sharqiy Ukraina tarixi, sobiq Yekaterinoslav viloyati (hozirgi Ukrainaning Dnepropetrovsk, Donetsk, Zaporojye va Lugansk viloyatlari) tarixi boʻyicha tadqiqotlar olib boradi. Tadqiqot mavzularida 350 dan ortiq maqolalar tayyorlagan va nashr etgan.

2012—2018-yillar davomida Valentina Lazebnyk XIX asrda Yekaterinoslav viloyatining iqtisodiy rivojlanishiga xorijiy sarmoyalarning hissasi mavzularini oʻrganadi.

## Ijtimoiy faoliyati
1990-yil oktyabr oyidan Ukraina milliy oʻlkashunoslar ittifoqining aʼzosi, 2000-yildan beri Dnepr shahri hududida joylashgan obyektlar: koʻchalar, xiyobonlar, maydonlar, bogʻlar va boshqalarni nomlash (nomini oʻzgartirish) boʻyicha shahar komissiyasi aʼzosi. 2015-yildan 2016-yilgacha boʻlgan davrda&nbsp; Ukrainadagi kommunistik va milliy sotsialistik (natsistlar) totalitar tuzumlarini qoralash boʻyicha davlat siyosatini amalga oshirish boʻyicha shahar va viloyat komissiyalari ishida ishtirok etdi (dekommunizatsiya deb ataladi).

## Mukofot va unvonlar

* 2002-yil — „Shahar oldidagi xizmatlari uchun“ esdalik medali
* 2009-yil — III darajali malika Olga ordeni
* 2012-yil — Dnepropetrovsk viloyati davlat maʼmuriyati rahbarining „Mintaqani rivojlantirish uchun“ mukofoti
* 2020-yil — Dnepr shahrining faxriy fuqarosi (shahar kengashining 19.10.2020 yildagi qarori)

## Manbalar
Nikita Makarenko

**Nikita Anatolyevich Makarenko** (8-yanvar, 1988-yil, Toshkent, Oʻzbekiston SSR, SSSR) — oʻzbek jurnalisti, bloger, teleboshlovchi, prodyuser, dramaturg, musiqachi, oʻqituvchi va jamoat arbobi. 2017-yildan 2020-yilgacha Gazeta.uz muxbiri. Uzreport telekanalining „Noviy Reportaj“ ko‘rsatuvi muallifi va boshlovchisi. „Effect Makarenko“ blogi muallifi. „Ilhom“ teatrida musiqa prodyuseri. Oʻzbekiston klubi ijodiy jamoasida prodyuser.

## Manbalar
Elektr maydon kuchlanganligi

**Elektr maydon kuchlanganligi**

Elektrostatik maydonning shu nuqtasidagi kuchlanganligi deb, unda joylashtirilgan birlik musbat zaryadga ta’sir qiluvchi kuch bilan aniqlanadigan kattalikka aytiladi:

\bar{E}=\bar{F}/(Q)

Bo’shliqdagi nuqtaviy zaryad elektrostatik maydon kuchlanganligi quyidagicha bo’ladi:

\bar{E}={1 \over 4\pi\xi}*}{\bar{Q \over (r)^2}* { (r) \over (r)}

bu yerda \bar{E} vektor kattalik bo’lib, uning yo’nalishi maydonga kiritilgan musbat zaryadga ta’sir etuvchi kuch yo’nalishi bilan tushadi. Agar maydonni musbat zaryad hosil qilsa, \bar{E}  tashqariga (sinov zaryadini itarish tomonga), agar maydonni manfiy zaryad hosil qilsa  \bar{E}  zaryad tomonga (sinov zaryadini tortish tomonga) yo’nalgan bo’ladi.

SI da elektr maydon kuchlanganligi birligi: 1{ (N) \over (C)}

**Adaboyotlar:**

G’aniyev A. G. FIZIKA  (I – qism) Akademik litsey va kasb hunar kollejlari uchun  TOSHKENT  “O’QITUVCHI” 2002.
Shuhrat Sharafutdinov

**Shuhrat Xursanovich Sharafutdinov**(1965-yil 5-fevralda Fargʻona viloyati Bagʻdod tumanida tavallud topgan) — oʻzbek siyosiy va davlat arbobi.IV chaqiriq Oʻzbekiston Respublikasi Oliy Majlisi Qonunchilik palatasi deputati (2020—2025).

## Biografiyasi
Shuhrat Xursanovich Sharafutdinov 1965-yil 5-fevralda Fargʻona viloyati Bagʻdod tumanida tavallud topgan.Shuhrat Sharafiddinov 1989-yilda Zaporojye (Ukraina) industrial institutinimuhandis-texnolog boʻyicha oʻqishni tamomlagan.Shuhrat Sharafutdinov OʻzLiDeP fraktsiyasi aʼzosi.

Shuhrat Sharafutdinov mehnat faoliyatini 1989-yil Fargʻona viloyati suv xoʻjaligi boshqarmasi suvdan kompleks foydalanish bo‘limi katta muhandisi lavozimidan boshlagan.1992—2003-yillarda — Farg‘ona viloyat tabiatni muhofaza qilish qo‘mitasi Qo‘qon tumanlararo qo‘mitasining birinchi toifali mutaxassisi, yetakchi mutaxassisi lavozimida ishlagan. 2003—2006-yillarda — Farg‘ona viloyat tabiatni muhofaza qilish qo‘mitasi bosh mutaxassisi va 2006—2008-yillarda Qo‘qon shahar tabiatni muhofaza qilish inspeksiyasi boshlig‘i va 2014—2015-yillarda — O‘zbekistondagi Barqaror rivojlanish bo‘yicha davlatlararo komissiyaning Ilmiy axborot markazi rahbarida faoliyat olib borgam. O‘zbekiston Liberal-demokratik partiyasi aʼzosi.Tabiatni muhofaza qilish davlat qo‘mitasining uni tashkil etish bo‘limi boshlig‘i boʻlgan. Shuhrat Sharafutdinov O‘zbekistondagi Barqaror rivojlanish bo‘yicha davlatlararo komissiyaning Ilmiy axborot markazi rahbari.
2020-yildan O‘zbekiston Respublikasi Oliy Majlisi Qonunchilik palatasi IV chaqiriq 100-Beshariq saylov okrugidan deputati etib saylangan. Shuhrat Sharafutdinov Innovatsion rivojlanish, axborot siyosati va axborot texnologiyalari qo‘mitasi aʼzosi.
Tadbirkorlar va ishbilarmonlar harakati — O‘zbekiston Liberal-demokratik partiyasi fraksiyasida Malayziya parlamenti Vakillar palatasi va O‘zbekiston Respublikasi Oliy Majlisining Moldova Respublikasi Parlamenti guruhi bilan hamkorlik guruhida faoliyat olib boradi.

## Manbalar
Polimer modifikatsiyasi

**Polimer modifikatsiyasi**

Polimer modifikatsiyasi natijasida hosil bo'lgan yangi materialga yuqori termal barqarorlik, zarba kuchi, qattiqlik, biologik parchalanish, moslashuvchanlik va boshqalar kabi kerakli xususiyatlarni beradi.

Polimer modifikatsiyasi orqali nisbatan arzon standart plastmassalarni moslashtirilgan xususiyatlarga ega yangi materiallarga aylantirish ko'pincha iqtisodiy jihatdan o’ziga jalb qiladi. Tegishli qo'shimchani tanlash ko'rib chiqilayotgan polimerga, kerakli effektga va ishlov berish sharoitlariga bog'liq.

## '''Polimer modifikatsiyasi turlari'''
Polimer modifikatsiyalarini ikkita umumiy turga bo'lish mumkin - turli shakllardagi fizik modifikatsiyalar va kimyoviy modifikatsiyalar bo'lib, unda polimer yangi material hosil qilish uchun kimyoviy jihatdan o'zgartiriladi.

## '''Fizik modifikatsiyalar'''
Fizik modifikatsiyaga chigallashish, tutilish va radiatsiya ta'sirida o'zgartirish kabi jarayonlar kiradi.

## '''Kimyoviy modifikatsiyalar'''
Kimyoviy modifikatsiya yangi polimerlarni sintez qilish uchun keng tarqalgan muqobildir. Ko’pchilik biladigan misollar vulkanizatsiya va erituvchisiz reaktiv ekstruziyadir.

## '''Sirtiy modifikatsiya'''
Sirtiy xususiyatlar materiallarning mo'ljallanganidek ishlashi uchun juda muhimdir. O'z-o'zidan polimerlar ko'pincha kerakli sirt xususiyatlariga ega emas. Shunday qilib, sirtni o'zgartirish texnikasi, ayniqsa, plastmassa sanoati uchun ishqalanish qarshiligi va suv o'tkazuvchanligi kabi kerakli xususiyatlarni olish uchun muhim ahamiyatga ega bo'ldi.
Magnit maydon kuchlanganligining sirkulyatsiyasi

**Magnit maydon kuchlanganligining sirkulyatsiyasi.**

Magnit maydon kuchlanganligi vektori  ning berilgan kontur  bo’yicha sirkulyatsiyasi deb quyidagi integralga aytiladi:

\oint \bar{H} d \bar{l}= \oint Hdl \cos(\bar{H}  \land d \bar{l}) = \oint H_n dl

Bu yerda kontur bo’yicha aylanish ham berilgan bo’lishi kerak.H_n – tanlangan yo’nalishda o’tkazilgan urinma bo’yicha tashkil etuvchisi.

Musbat yo’nalish qilib soat strelkasiga mos yo’nalishni tanlaymiz. Integrallashni faqat burchak bo’yicha olamiz, uning 0 dan 2 gacha o’zgarishi hisobga olganda:

\oint H_n dl=\frac{1}{4 \pi}2I\oint d\phi=I  

bu yerda Halqaro Birliklar Sistemasi (SI)da k=\frac{1}{4 \pi} ekanligi inobatga olindi.

SGS birliklar sistemasida k=\frac{1}{c} bo’lsa:

\oint H_n dl=\frac{4 \pi}{c}I 

bo’ladi.

Olingan natijalardan ko’rinadiki magnit maydon kuchlanganligining sirkulyatsiyasi tanlangan konturning shakliga bog’liq emas ekan, faqatgina shu kontur ichidagi tokning miqdori bilan aniqlanar ekan. Agar kontur tokli o’tkkazgichni bir necha bor o’rab chiqqan bo’lsa, yoki kontur ichida bir necha tokli o’tkazgich bo’lsa sirkulyatsiya shu toklarning algebraik yig’indisi bilan aniqlanadi.

\oint H_n dl = k4 \pi \sum_{k=1}^n I_i

Shuning uchun  ning sirkulyatsiyasi haqidagi teorema to’liq tok haqidagi teorema deb ham ataladi.

## '''Adabiyotlar:'''
Nurmatov N. ELEKTR VA MAGNETIZM  “MARUZALAR MATNI” Toshkent - 2010
Mojurum Archasi

**Mojrum archasi** (sharq biotasi) – Nurota-Qizilqum biosfera zahirasi maydonida o‘suvchi tabiat yodgorligi. Taxminiy yoshi ikki yarim ming yil. Nurota togʻlarining Mojrum qishlogʻida, suv tegirmonidan 300 metr balandlikda, soyning chap qirgʻogʻidan 50-60 metr masofada joylashgan (Jizzax viloyatining Forish tumani). Poya aylanasi 24 metr, markaziy shox aylanasi 12 metr, oldida masjid qoldiqlari va eski qishloq joylashgan. Daraxtning uchta yirik shoxi vaqt mashaqqati tufayli, deyarli yerda yotadi.

Mojrumsoyda bo‘lgan kishi bahaybat daraxtning shox-shabbalari tegida o‘tirarkan, beixtiyor mangulik haqida o‘ylab qoladi. *Mahalliy ziyoratchilarning bergan maʼlumotlariga qaraganda, ushbu archani 3 marta ziyorat qilsalar, uzoq umr koʻrishlari aniq ekan. Masalan, [[ziyorat]] maqsadida kelgan Abdumurod boboning aytishicha, 3 marta kelib yoshi 90 ga yetganini, 4-safar kelishi uni aniq 100 yoshdan oshishiga yordam berishiga ishonch bildirdi.* Yillar zo‘r kelib, daraxtning uchta yirik shoxi yerga qadar egilib qolgan. Aslida, ularni shox deyish qiyin, sababi, ular ulkan daraxt tanasi bo‘lib, bir paytning o‘zida unga bir nechta kishi sigʻadi. Ponalarni mahalliy aholi toshlardan qurgan tayanch-piramidalar ushlab turadi.

## Manbalar
Sergey Kazakov

**Sergey Kazakov** (1959-yil 23-noyabrda tugʻilgan) — sovet va turkman futbolchisi, yarim himoyachi va himoyachi pozitsiyasida toʻp surgan.

## Futbolchilik faoliyati
Futbolchilik faoliyati Turkmenabat shahrining „Karakum“ jamoasida boshlagan. Jamoasi bilan asosan Turkmaniston SSR chempionatida ishtirok etgan. Professional darajadagi klublardagi faoliyatini Ribinskning Saturn klubida 1981-yilda boshlagan. Sergey Ribinsk jamoasi tarkibida SSSR ikkinchi ligasi musoboqasida 9 ta uchrashuvda maydngga tushgan. 1984-yilda u Oʻzbekiston SSR Namangan viloyatining „Avtomobilist“ (Namangan) jamoasi bilan shartnoma imzoladi va u yerda bir necha mavsum muvaffaqiyatli toʻp surdi. 1989-yilgi mavsumni Namangan viloyatining boshqa bir jamoasi, Kosonsoyning „Kosonsoy“ klubi tarkibida boshladi. Kosonsoyliklar tarkibida musoboqaning birinchi davrasida 17 oʻyinda 3 ta gol urdi. Ikki davra avvalida Turkmanistonning Ahal jamoasi safiga oʻtdi. 1989—1992-yillarda „Ahal-SOP/Ahal“ klubi uchun SSSR Ikkinchi ligasi va Turkmaniston chempionatlarida toʻp surdi.

1992-yilda u Turkmaniston Yokari ligasida oʻynadi va Ahal jamoasi bilan bronza medallarini qoʻlga kiritgan. 1993-yilda u Turkmanistonning boshqa bir jamoasi „Byuzmeyin“ klubiga koʻchib oʻtdi va u yerda faoliyatini yakunladi.

Sergey faoliyati davomida asosan orqa chiziqda, yarim himoya va himoya pozitsiyalarida toʻp surganiga qaramay, aniq va kuchli zarbasi, jarima va burchak toʻplarini mohirona ijro etishi natijasida barcha jamoalarida 100 ga yaqin gol muallifiga aylangan.

### Milliy terma jamoa
1992—1993-yillarda Turkmaniston terma jamoasi sharafini himoya qilgan.

## Yutuqlar

* Turkmaniston chempionati kumush medali sovrindori: 1993

* Turkmaniston chempionati bronza medali sovrindori: 1992

## Statistika

## Manbalar

## Havolalar

* FootballFacts.ru FootballFacts.ru saytida futbolchi profili
* Transfermarkt  Transfermarkt saytida futbolchi profili